Nog `n plaasaanval. - Page 6 - Stormfront
02-20-2005, 09:29 AM #51
Genève kry klag ná gruwelmoord
SA regering keer nie aanvalle, sê vrou wat ouers verloor
WILLEM PELSER Tzaneen
Drie jaar nadat twee plaasaanvallers haar bejaarde ouers "ure lank op dierlike wyse" gemartel en daarna vermoor het, het 'n vrou van Tzaneen 'n klag daaroor ingedien by die internasionale menseregte-organisasie Human Rights Watch in Genève, Switserland.
Me. Lita Fourie sê sy het geen ander uitweg gehad as om die klag in te dien nie omdat sy meen nie genoeg word in Suid-Afrika gedoen om plaasaanvalle te keer nie. Die klag het te doen met menseregteskendings op plase in Suid-Afrika en verwys bepaald na plaasaanvalle.
Fourie se ouers, mnr. John (77) en mev. Bina (76) Cross, is in April 2000 naby Gravelotte vermoor en beroof toe hulle ná 'n kerkdiens by die huis gekom het.
Die plaashuis was met bloed besmeer toe die egpaar se lyke gekry is. Die polisie het ná die dubbele moord gemeen die egpaar is ure lank gemartel.
Twee mans van Trichardtsdal, mnre. Michael Malamela (30) en Ephraim Mokwena (26), is kort ná die moorde in hegtenis geneem en is later elk tot vyftig jaar tronkstraf gevonnis.
Ná haar ouers se dood was Fourie en haar familie byna ontroosbaar. Veral die barbaarse wyse waarop haar ouers blykbaar gemartel is voordat hulle vermoor is, was baie erg om te aanvaar.
Toe sy uiteindelik die trauma van haar ouers se dood verwerk het, het sy besef sy kan uit hierdie ervaring vir ander slagoffers van plaasaanvalle baie beteken.
"Eers was dit net kort oproepe, later langer gesprekke en uiteindelik besoeke en aktiewe bystand. Ek het gevoel ek moet dit wat ek uit my ouers se dood geleer het, gebruik om ander te help om soortgelyke situasies te verwerk."
Sy help onder meer met begrafnisreëlings en met berading. Sover moontlik help sy ook om geld te probeer insamel as slagoffers nie 'n siekefonds het nie.
In sommige gevalle beloop egpare se mediese koste heelwat meer as wat die plaas werd is.
In April vanjaar, presies drie jaar ná haar ouers se dood, was sy by soveel plaasaanvalle betrokke dat sy uit haar werk as kredietbestuurder by 'n groot onderneming moes bedank.
Sy het Tabita, 'n hulp-organisasie wat nie op winsbejag ingestel is nie, gestig wat hom uitsluitlik toespits op bystand aan mense wat familielede in plaasaanvalle verloor.
Fourie kry byna daagliks oproepe van mense wat aangeval is of mense wie se ouers of kinders deur plaasaanvallers vermoor is. "Selfs van so ver as KwaZulu-Natal."
Die lot van sommige van die mense met wie sy werk, is so verskriklik dat dit kwaai aan 'n mens vat, sê Fourie. Een so 'n geval is 'n man wat naby Pretoria op 'n kleinhoewe woon en die gebruik van albei sy arms verloor het nadat plaasaanvallers hom doelbewus en herhaaldelik met 'n swaar kaliber vuurwapen in albei skouers geskiet het.
"Hy kan nie meer werk nie, selfs nie self eet of was nie."
Die ergste geval wat sy tot nog toe moes hanteer, was 'n plaasaanval naby Mookgopong (Naboomspruit) in Limpopo waarin 'n bende aanvallers 'n bejaarde boervrou verkrag en haar en haar ewe bejaarde man toe vermoor het. Sy was so erg vermink dat niemand haar kon uitken nie.
En wat sê sy vir mense wat berading nodig het?
"Plaasaanvalle is nié die Here se wil nie!
"Dis verstommend hoeveel predikante slagoffers van plaasaanvalle probeer wysmaak: toe maar, berus daarin, want dit was die Here se wil.
"En wat gebeur daarna? Die mense vir wie die dominee dit gesê het, keer die kerk die rug toe, want hulle sê as dit die Here se wil is, wil hulle niks meer met die kerk te doen hê nie.
"Een van die eerste dinge wat ek dikwels vir mense sê, is: só iets is nie die Here se wil nie, dis die duiwel se werk.
"Maar die belangrikste is om die mense die geleentheid te gee om te ontlaai, om uit te pak oor wat met hulle gebeur het."
Tabita verleen finansiële hulp waar moontlik.
Maar, sê Fourie, sy gebruik dikwels haar eie geld. Alle brandstofuitgawes kom uit haar eie sak.
Soms bied landbou-organisasies geldelike bystand. Ander dae is die geld skraps. Verbasend genoeg, sê Fourie, kom daar van individuele boere se kant bykans geen geldelike hulp nie.
"Dié boere sê: ons wil nie betrokke raak nie."
. Volgens statistieke wat verlede maand bekend gemaak is, is 1 426 boere die afgelope dekade op plase in die land vermoor. Fourie sê uit haar eie ondersoek wat sy die afgelope drie jaar gedoen het, blyk dit dat daar in die meeste gevalle 'n rassemotief vir die plaasaanvalle is.
Om dit te staaf, wys sy daarop dat sy ook met swart boere te doen kry wat aangeval is. "Byna sonder uitsondering word swart boere egter net vasgemaak en beroof. Niemand word aangerand of vermoor nie."
Fourie sê sy meen die regering is te blameer vir die groot gebrek aan ondersteuning aan slagoffers van plaasaanvalle -- soos wat mense met vigs byvoorbeeld kry.
Sy voorspel 'n drastiese styging in plaasaanvalle in September vanjaar wanneer nuwe arbeidswetgewing wat boere om ekonomiese redes dwing om plaaswerkers af te dank sy tol gaan begin eis.
02-22-2005, 02:42 AM #52
Verwer voor ná moord op Stilbaaise bejaarde
Nelia Richter 22/02/2005 04:21 - (SA)
STILBAAI. - Inwoners van dié aftree- en vakansiedorp is steeds geskok nadat 'n man van Riversdal wat kontrakverfwerk doen, na bewering 'n bejaarde vrou in haar huis verwurg en van enkele huisware beroof het.
Mnr. Floors Pieterse (28) het gister vlugtig in die landdroshof op Riversdal verskyn in verband met die moord op me. Dora Witts (89).
Witts, wat volgens bure nie 'n vlieg sou skade aandoen nie, het na bewering haar moordenaar geken. Hy het soms vir Witts gewerk, is op goeie gesag verneem.
Sy is Donderdagaand omstreeks sesuur laas lewend op haar stoep in Waterkantstraat gesien.
Volgens insp. Elgin Antonie van die Suid-Kaapse polisie is haar motor Donderdagaand halfelf aangetref by die Goukourivier-brug. Die polisie het by haar huis geklop, maar het geen reaksie gekry nie.
Haar lyk is die volgende dag in haar huis aangetref nadat polisielede die huis net ná tienuur oopgedwing het. Na bewering was daar nie gedwonge toegang tot die huis nie.
Twee mense is Vrydag in hegtenis geneem. Een van die mans word positief met die moord verbind. 'n Televisie, strykyster, duvet en wyn wat na bewering aan Witts behoort het, is by die verdagte gevind.
Die alibi van die ander verdagte is opgevolg en hy is Sondag vrygelaat.
Pieterse het nog nie aansoek om borgtog gedoen nie, en 'n regshulpprokureur word vir hom aangestel.
Witts was na verneem word ongetroud.
02-22-2005, 07:27 AM #53
Reward offered for farmer's killers
Northern Free State police have issued a reward of R20 000 for anyone with information leading to the arrest of the killers following the murder of a Bothaville farmer and an attack on a second farmer on Saturday.
Gerhard van Rensburg (44) from the farm Klippan near Bothaville was shot and killed while trying to assist Leonard Scholtz following an attack on him.
Superintendent Annelie van der Bank said 32-year-old Scholtz was held at gunpoint by two armed men when he arrived at a petrol station.
Scholtz was forced back into his bakkie and ordered to drive the gunmen away.
Van der Bank said the farmer was told to drive a few kilometres away where they met with four gunmen in a white Nissan Sentra.
Scholtz was locked in the boot of the Sentra and driven away.
She said the farmer was released after a short while and commanded to run away. He was then shot in the foot, and pretended to be dead.
Van Rensburg, who was driving home, witnessed the incident.
She said that as van Rensburg alighted from his white Ford Ranger bakkie to assist Scholtz, he was shot. He died instantly.
The attackers fled in their vehicles and van Rensburg's bakkie.
The motive for the incident was still unclear.
Anyone with information can contact Captain Wouter Jerling on cell number 0824556063.
Meanwhile the Democratic Alliance's Andries Botha conveyed condolences on behalf of his party.
Botha urged all South Africans to support the protest march against crime at the end of November in Johannesburg.
"We must drive the message home to President Thabo Mbeki and the South African government that we are tired of their inability to protect innocent South Africans from crime."
02-22-2005, 11:46 AM #54
Marleen se pa pleit man moet nooit vrygelaat word
11/02/2005 00:04 - (SA)
KAAPSTAD. - "Verwyder hom asseblief uit die samelewing en laat hy vir die res van sy lewe in die tronk sit."
Dít was gister die pleidooi van mnr. Edwin Konings, pa van die vermoorde Nederlandse student me. Marleen Konings, in die hooggeregshof hier nadat die man wat weens haar dood aangekla is, daaraan skuldig bevind is.
Regter Dennis van Reenen het Ferdinandt Mostert (47) ook daaraan skuldig bevind dat hy me. Konings se besittings tydens die moord in Desember 2003 geroof het.
Mnr. Konings, wat saam met sy vrou en ander dogter ter verswaring van vonnis getuig het, het gesê: "Net die gedagte dat hy (Mostert) dalk dieselfde misdade in die toekoms kan pleeg, is ondraaglik. U (Van Reenen) sal oor die gepaste vonnis besluit en sodoende geregtigheid in die Suid-Afrikaanse regstelsel laat seëvier."
Sy vrou en me. Konings se ma, mev. Jose Konings, het in trane gesê: "As jou kind doodgaan, gaan iets in jouself ook dood. 'n Deel van jou identiteit word uitmekaar geskeur en dit veroorsaak 'n leemte.
"Geen verlies in die wêreld is wreder as om gedwing te word om sonder jou kind te lewe nie. Ons kon haar nie eens op 'n beskaafde manier groet nie. Om háár te groet, was nie vir ons bedoel nie. Ons mis haar. Daar is nog soveel vrae."
Me. Konings se jonger suster, Lotte, het gesê: "Sy (Marleen) het altyd twee keer gedink voor sy iets doen. Haar enigste fout was dat sy 'n man vertrou het wat kwade bedoelings met haar gehad het.
"Ek blameer haar nie, want Mostert het baie mense mislei wat hom vertrou het. Ek sou hom ook vir 'n goeie mens aangesien het." Mostert het besluit om niks aan die gesin te sê nie.
Mostert sal 25 jaar sit oor moorde
12/02/2005 04:45 - (SA)
KAAPSTAD. - Ferdinandt Mostert (47) sal minstens 25 jaar tronkstraf moet uitdien vir die moorde op die Nederlandse uitruilstudent me. Marleen Konings én 'n voormalige tronkmaat van hom.
Mostert is gister deur regter Dennis van Reenen in die hooggeregshof hier tot lewenslank en 'n bykomende 81 jaar tronkstraf gevonnis. Hy is Donderdag op 22 van 23 aanklagte teen hom skuldig bevind.
"Jy is 'n mens teen wie die samelewing beskerm moet word. Die enigste manier is om jou vir baie lank daaruit te verwyder," het Van Reenen aan 'n emosionele Mostert, wat oorspronklik van Polokwane is, gesê. Van Reenen het gesê die moord op Konings was vooraf beplan en dat Mostert in haar én Michael John Victor se geval leuens aan hul naasbestaandes vertel het om hul moorde weg te steek. Hy het ontken hy het Konings in Desember 2003 in die Tradouwpas, en vir Victor in April 1997 naby die Hartbeesboortdam vermoor. "Jy het 'n oormatige lys van vorige veroordelings en is opgeskorte vonnisse van 32 jaar vir sommige daarvan opgelê," het Van Reenen gesê. Mostert is lewenslank vir die moord op Konings en 15 jaar vir die roof van haar besittings opgelê. Hy is verder 20 jaar tronkstraf vir die moord op Victor opgelê. Die res van sy vonnis is opgelê vir verskeie aanklagte wat bedrog, diefstal en die onwettige besit van vuurwapens en ammunisie insluit. Die vonnis sal gesamentlik uitgedien word, "wat beteken dat jy mintens 25 jaar sal uitdien en 'n ou man sal wees indien jy vrygelaat word."
Van Reenen het kapt. Piet Viljoen, die ondersoekbeampte, en adv. Jan Theron, vir die staat, bedank vir hul deeglike hantering van die saak. Mostert het voor sy vonnis emosioneel aan die hof gesê Konings se gesin het hom skuldig bevind reeds vóór die regter kon. "Ek voel nietemin jammer oor hul verlies. Hulle het iets kosbaars verloor. Ek kan hulle nie blameer vir hul gevoelens teenoor my nie." Volgens hom was Victor "geen engeltjie nie. Ek het my bes probeer om hom te help en vandag is ek skuldig aan sy moord". Mostert het gesê hy het nog sy waardigheid en respek en sal in die tronk voortgaan om mense rekenaaropleiding te gee.
02-22-2005, 12:21 PM #55
'Stelsel' het vrou haar lewe gekos
DIE stelsel het haar lewe gekos, word gesê van die vermoorde Lisbé Smuts-Smith van Wellington.
As die tronkowerhede hulle werk behoorlik gedoen het, en die vermeende moordenaar nie op parool vrygelaat het nie, het sy nog gelewe.
So voel ontstelde inwoners oor die dood van die begaafde akademikus wat verlede Maandagoggend in haar woning Twistniet in Burgstraat, vermoor is.
Elton John Lourens (27), die verdagte, was kaalvoet en het 'n T-hemp en slaapbroek van Lisbé se seun Timotheus (17) aangehad toe polisie hom kort na die moord op die Boland sportterrein in hegtenis geneem het.
Sy eie wit kniebroek en geruite hemp is in die kombuis van die moordhuis weggesteek. Hy het dié nat klere uitgetrek nadat hy uit die swembad geklim het waar Lisbé se liggaam op die water bly dryf het.
Nog van sy klere, asook 'n byl en 'n slagtersmes, is in tuine in Tweedelaan gevind, by huise waar daar die oggend voor die moord ingebreek is.
Lourens is bekend daarvoor dat hy sy langbroek en skoene uittrek om geruisloos deur huise te kan beweeg terwyl die eienaars slaap.
Hy dra ook tot drie kortbroeke oormekaar, om van sy klere langs die pad ontslae te raak en so agtervolging te bemoeilik.
Lourens het 'n misdaadgeskiedenis vandat hy tien jaar oud was, met 25 veroordelings vir huisbraak en diefstal.
Toe hy in Mei verlede jaar op parool uit die gevangenis gelaat is, was dit nadat hy 'n vonnis uitgedien het vir 'n oortreding gepleeg tydens 'n vorige paroolvrylating.
Lourens is nou in aanhouding in Allandale gevangenis tot die volgende hofverskyning op 1 April.
* Intussen is daar verbetering in die toestand van Alexa Kirsten (52), die buurvrou wat Lisbé te hulp gesnel en toe aangeval is.
Alexa is uit die intensiewe eenheid van die Groote Schuur Hospitaal geskuif na 'n private kamer. Sy het nie meer die suurstofmasjien nodig nie.
Alexa begin gevoel in haar linkerhand en voet terugkry nadat sy deels verlam was.
Die aanvaller het haar 'n gapende wond teen die kop toegedien en herhaaldelik in die skouer gesteek met 'n skroewedraaier.
02-22-2005, 01:47 PM #56
Hier is nou weer 'n klassieke voorbeeld waarom ons maar ons eie werk moet begin doen. Moet sover moontlik nie vir die goed werk gee nie - veral nie die wat op die strate staan "en die windrigting bepaal" nie.
Ek het weggedoen met die huisbediende - bloot omdat sy geld gesteel het - en ek het na 4 sulke opeenvolgende bediendes tot die gevolg gekom dat hulle almal steel. Nou as hulle kan steel kan hulle ook inligting uitgee. Ek het so drie jaar terug 'n inbraak by my huis gehad en R 70 000 se skade gely - hoofsaaklik rekenaartoerusting. Dit wil voorkom asof hulle gekom het spesifiek vir die rekenaars so die myt moes die woord verkondig het. Ek het haar kort daarna laat gaan met verskoning dat ek nou nie meer haar kan bekostig nie aangesien ek die rekenaars moet vervang.
Ek dink ons moet maar eerder ons bejaarde mense help indien hulle take het wat verrig wil word soos verf ens. Ek is seker daar is ook baie studente wat bereid sal wees om sulke tipe werkies te verrig vir ekstra sakgeld.
02-25-2005, 03:18 PM #57
24/02/2005 21:47 - (SA)
Man dood, vrou geskiet ná kerk
'n Man van die Wes-Rand is koelbloedig voor sy vrou en twee jong kinders doodgeskiet toe hy probeer het om met sy dubbelkajuit-bakkie van hul aanvallers te vlug.
Dít terwyl die man se broer, sy ouers en 'n vriendin in die man se ouerhuis op die Millgate-hoewes aangehou is. Hulle is vroeër, ná 'n kerkdiens, oorval.
Die vriendin se man is in die kattebak van 'n motor op die erf toegesluit.
Mnr. Coenie Pretorius (36) en sy vrou, Petro (34), het eergister omstreeks 21:45 pas by sy ouerhuis gestop nadat hulle dieselfde kerkdiens bygewoon het .
"Net ná Coenie hier (by die huis) gestop het, het twee van hulle (die aanvallers) van beide die bestuurder- en passasierskant tot teenaan die ruite geloop en geskiet. Die ruite was getint, so hulle kon seker nie behoorlik sien waar om te mik nie," het mnr. Coenie Pretorius sr. (56) gesê.
Volgens hom het sy skoondogter oor hul twee kinders op die agtersitplek geduik en is sy in die rug geskiet. "Hy (Coenie) het agteruit in 'n klein boompie vasgery - hy is net daar dood."
Mev. Pretorius is in die Olivedale-kliniek opgeneem.
Mnr. Eugene Pienaar (26), die man wat vir die duur van die voorval in die kattebak toegesluit was, het gesê hulle is omstreeks 21:00 ná 'n diens by die Ou Apostoliese Kerk van Afrika deur vier mans oorval.
Pienaar, sy vrou, Elsie, en die oorledene se broer, mnr. Jurie Pretorius (29), was besig om die kerk te sluit .
"Ons het in die kar gesit en ek was besig om te kyk hoe ver Jurie was. Toe ek weer sien, toe staan 'n ou met 'n pistool teen my kop en sê: 'Klim nóú uit of ek skiet'," het Pienaar gister vertel.
"Ek moes die Mercedes afskakel en uitklim en toesluit.
"Ons moes op die betonblad lê terwyl hulle ons van alles beroof het. Ek moes my skoene uittrek en in Jurie se Ford Mondeo se kattebak klim."
Met Pienaar in die kattebak, drie rowers op die agtersitplek saam met sy vrou en die vierde een in die passasiersitplek is Jurie Pretorius gedwing om na hul huis op die hoewes te bestuur.
Pretorius sr. het gesê die mans het by hul huis opgedaag met rewolwers teen sy seun en Elsie Pienaar se kop.
"Toe my vrou die deur oopmaak, sê my seun net: 'Ma, bly net kalm'.
"Die volgende oomblik hoor ons hoe my ander seun inry - toe klap die skote net. Jurie het hom losgewikkel en my rewolwer gaan haal en buitentoe gekruip. Toe het Petro al klaar 'n paar mense gebel. "
Die mans het daarna - met Pienaar steeds in die wegkommotor se kattebak - weggejaag. "Ek het in die donker na die skote gelê en luister; ek het nie geweet of hulle dalk my vrou skiet nie," het hy vertel. "Êrens naby Lanseria het die mans die motor net daar langs die pad gelos."
Hy het later daarin geslaag om uit die kattebak te kom.
Die polisie het intussen agt verdagtes aangekeer .
Enigiemand met inligting kan insp. Jaco Gordon, ondersoekbeampte van die eenheid teen ernstige geweldmisdaad aan die Wes-Rand, kontak by 082 335 2160.
02-25-2005, 03:34 PM #58
'Niks regverdig barbaarse moord'
Die polisie en gemeenskap van Heidelberg en omliggende gebiede het hul net wyd gespan in 'n poging om die moordenaars van mnr. Jock de Gouveia, bejaarde boer van dié omgewing, vas te trek.
De Gouveia (70), van die plaas Eendracht, se lyk is die naweek in lang gras op 'n buurplaas nagenoeg 3 km van sy huis gevind nadat hy dae lank vermis was.
Speursers. Henry Swanepoel, polisiewoordvoerder, het gesê die moord op De Gouveia geniet tans indringende aandag.
Vader Carlos Gabriel, 'n Katolieke priester en voorsitter van die Portugese Forumgemeenskap, het die moord op De Gouveia as "barbaars" beskryf.
"Daar is niks wat sy dood en die 15 ander gruwelike moorde op lede van die landwye Portugese gemeenskap kan regverdig nie," het hy gesê. "Almal is op die oomblik stomgeslaan deur die voorval, maar stemme het reeds begin opklink dat misdade soos dié opnuut onder die regering se aandag gebring moet word."
Volgens Gabriel voel die Portugese gemeenskap só sterk hieroor dat 'n optog - soos dié teen misdaad in Pretoria in November - 'n besliste moontlikheid is.
02-25-2005, 04:03 PM #59
Hanteer eerder oorsaak van rowers wat so moorFrançois du Plessis, Sinoville
Ek verwys na die berig onder die opskrif 'Een begrafnis skaars verby, dan kom die volgende' (16 November).
Die moorde wat by Cullinan plaasvind, is skokkend. Maar meer ontstellend is dat die owerhede en ander instellings nie wil erken daar is 'n probleem by Cullinan nie.
Kapt. Piletji Sebola, polisiewoordvoerder, beweer dat 'n groepie mense nie wil saamwerk nie en voer so 'n netjiese eierdans uit en systap die werklike kwessie. Liewe hemel!
Waarom kan die wittes van Cullinan se vrese nie sonder om doekies om te draai gestel word nie, naamlik dat hulle bedreig voel deur swart mans wat nie huiwer om te moor tydens rooftogte nie en verwag dat die polisie hulle moet beskerm?
Dit is tog feite. Om dit af te maak as blote misdadigheid is twak. Wat sou die reaksie wees indien dit geweld deur wittes teen swart mense was?
Wat ondersoek behoort te word, is waarom swart mans so gewelddadig optree. Hoekom vat hulle nie maar net en maak dan spore nie?
Ek meen daar is 'n skroef los. Hoekom kan "ons" dit nie vir mekaar sê nie?
Vergeet nou vir 'n oomblik van rassisme. Indien die oorsaak bepaal is, kan dit gehanteer en behandel word.
Indien mans wat binne gesinsverband gewelddadig optree, gehelp kan word, kan die oorsake wat swart mans laat moor tydens 'n rooftog ook behandel word.
Maar ek kan al hoor hoe ek uitgeskel word as 'n vervlakste rassis.
Dit het tyd geword dat mense in Suid-Afrika mekaar se verskille en vrese erken en daaroor praat. Te veel gevra?
02-25-2005, 04:17 PM #60
Cullinan se boere wil misdadigers nou self aankeer
"Die situasie in die Cullinan-omgewing is besig om só erg te raak dat boere dit begin oorweeg om ondergronds te gaan en sélf vermeende misdadigers dood te skiet."
Hoewel hy dit teenstaan, sê 'n boer in dié omgewing wat anoniem wil bly, die owerhede moet dringend iets aan die saak doen, anders kan dinge handuit ruk.
Gemoedere loop hoog nadat die lyke van die vermoorde suiwelboer mnr. At Venter (71) en sy vrou, Rien (67), Sondag gevind is. Omstanders en familielede het hul misnoeë met die misdaadsituasie uitgespreek en sê die moord op die Venters kon voorkom gewees het.
"Ons sukkel al 18 maande om die polisie by die mense betrokke te kry, maar elke keer wanneer vergaderings belê en beloftes gemaak word, val alles plat. Intussen word ons eiendom deurkruis deur misdadigers wat inbreek, vee steel en moor," sê die boer.
Supt. Talitha de Jongh van die speurhoofkantoor in Pretoria sê dat spesiale optredes en operasies na aanleiding van dié klagtes beplan word.
AgriSA het die moord op die Venters en 'n aanval die afgelope naweek op 'n egpaar van Frankfort in die Vrystaat skerp veroordeel.
"Plaasveiligheid en mededingende landbouproduksie word toenemend deur die voorkoms van geweldmisdaad soos plaasaanvalle bedreig," het mnr. Lourie Bosman, president van Agri SA, gesê.
"Hoewel die voorkoms van geweldmisdaad teen die landbougemeenskap 'n dalende tendens toon, het die aantal moorde vir die eerste nege maande van 2004, in vergelyking met 2003, 'n styging getoon. "
Kapt. Piletjie Sebola, polisiewoordvoerder, sê daar is nog geen deurbraak in die ondersoek na die Venters se dood nie
Plaasaanval Luther3 SA General Forum 11 10-17-2012 02:52 AM
Nog belasting Vryheid en Reg SA General Forum 0 04-25-2005 09:28 AM
Steek er nog 1 op ParasietenHater De Zandbak 29 07-21-2003 07:28 PM